paragraph_text: Tu su pronađeni ostatci takozvane starčevačke kulture koji sežu sve do 5000 godina prije Krista. Austrijski car Franjo Josip I. posjetio je Novu Raču i Drljanovac te Bjelovar, 12. rujna 1888. godine. Povod su bile vojne vježbe na području Rače i Drljanovca. U carevoj pratnji bio je i prijestolonasljednik Rudolf i nadvojvode Willim, Joseph i Otto. Nakon Drugog svjetskog rata, u Drljanovcu je bio spomenik palim borcima, koji je srušen. Do Domovinskog rata u Drljanovcu je postojala osnovna škola koja je poslije pretvorena u vojni centar seoske straže.